» Vriende vir ewig?
Vriende vir ewig?
Niemand wil deur die lewe gaan sonder vriende nie, maar dis so belangrik om jouself te omring met goeie vriende. Dit is mense wat jou ondersteun en bystaan, wat jou liefhet vir wie jy is, en wat vir jou kan uitwys wanneer jy verkeerd is. Vriende is nie net daar om lekker saam te lag en goeie tye te hê nie, maar ook om jou uit te daag en jou te help dink oor die moeilike dinge in die lewe.
Maak seker dat die mense wat jy in jou lewe insluit ŉ waardevolle deel daarvan is. Hulle moenie dit vir jou moeilik maak om jou geloof uit te leef nie, en hulle moet dit ook nie vir jou wegsteek wanneer jy met die verkeerde dinge besig is nie. Mense wat jou regtig liefhet en die beste vir jou wil hê, gaan seker maak dat hulle ŉ goeie bydra in jou lewe maak.
Gebed: Dankie vir die geskenk van vriende! Help my om ŉ goeie vriend te wees, maar ook om seker te maak dat ek myself omring met goeie vriende. Amen.
Uitdaging: Deel vandag Roadtrip247 se dagstukkies met 2 van jou vriende en maak so ‘n verskil in hulle lewe. Of stuur hulle naam en nommer na +27 67 050 1480. Ons sal hulle dan by ons uitstuurlys voeg.